भारत का भूगोल
भारत का भूगोल या "भारत का भौगोलिक स्वरूप'"मोटे अक्षर""' से आशय भारत में भौगोलिक तत्वों के वितरण और इसके प्रतिरूप से है जो लगभग हर दृष्टि से काफ़ी विविधतापूर्ण है। दक्षिण एशिया के तीन प्रायद्वीपों में से मध्यवर्ती प्रायद्वीप पर स्थित यह देश अपने 32,87,263 वर्ग किमी क्षेत्रफल के साथ विश्व का सातवाँ सबसे बड़ा देश है। साथ ही लगभग 1.3 अरब जनसंख्या के साथ यह पूरे विश्व में चीन के बाद दूसरा सबसे अधिक जनसंख्या वाला देश भी है।
भारत में खनन
48.83% कृषि योग्य भूमि के साथ, भारत में कोयले (दुनिया में चौथा सबसे बड़ा भंडार), बॉक्साइट, टाइटेनियम अयस्क, क्रोमाइट, प्राकृतिक गैस, हीरे, पेट्रोलियम और चूना पत्थर के महत्वपूर्ण स्रोत हैं। 2008 के खनिज मंत्रालय के अनुमान के अनुसार: 'भारत ने दुनिया के क्रोमाइट उत्पादकों के बीच दूसरे पायदान पर पहुंचने के लिए अपना उत्पादन बढ़ा दिया है। इसके अलावा, भारत कोयला और लिग्नाइट के उत्पादन में तीसरा, बेराइट में दूसरा, लौह अयस्क में चौथा, बॉक्साइट और कच्चे इस्पात में 5वें, मैंगनीज अयस्क में 7वें और एल्यूमीनियम में 8वें स्थान पर है।'